สหรัฐฯปิดบวกเล็กน้อย
ตลาดหุ้นสหรัฐฯ ปิดบวกเล็กน้อย ขณะที่ราคาน้ำมันพุ่งแรงท่ามกลางความตึงเครียดระหว่างอิหร่าน
2 มี.ค. 2555

ตลาดหุ้นสหรัฐฯ ปิดบวกเล็กน้อย ขณะที่ราคาน้ำมันพุ่งแรงท่ามกลางความตึงเครียดระหว่างอิหร่าน
ตลาดหุ้นสหรัฐฯวานนี้(1มี.ค.) ปิดบวกเล็กน้อย จากข้อมูลบวกภาคแรงงานภายในประเทศและคำวินิจฉัยสำคัญเกี่ยวกับแผนลดหนี้กรีซที่คาราคาซัง       ดัชนีหุ้นดาวโจนส์ เพิ่มขึ้น 28.23 จุด (0.22 เปอร์เซ็นต์) ปิดที่ 12,980.30 จุด แนสแดค เพิ่มขึ้น 22.08 จุด (0.74 เปอร์เซ็นต์) ปิดที่ 2,988.97 จุด เอสแอนด์พี เพิ่มขึ้น 8.40 จุด (0.62 เปอร์เซ็นต์) ปิดที่ 1,374.08 ขณะที่ราคาน้ำมันพุ่งแรงท่ามกลางความตึงเครียดระหว่างอิหร่าน ชาติผู้ส่งออกรายใหญ่กับชาติตะวันตก เกี่ยวกับโครงการนิวเคลียร์ของฝ่ายแรก       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 1.77 ดอลลาร์ ปิดที่ 108.84 ดอลลาร์ต่อบาร์เรล ส่วนเบรนท์ทะเลเหนือลอนดอ งวดส่งมอบเดือนเดียวกัน เพิ่มขึ้น 3.54 ดอลลาร์ ปิดที่ 126.20 ดอลลาร์ต่อบาร์เรล